Numto looduspargi uus tsoneeringukava jätab põliselanikud endiselt hätta
#000001
Aastaid kestnud vägikaikavedu naftakompanii Surgutneftegazi ja põliselanikest hantide ja neenetsite vahel jätkub. 1997. aastal loodud looduspargi “Numto” aladel alustas naftakompanii geoloogilisi uuringuid juba 2001. aastal. Selgus, et looduspargi maapõues leidub palju naftat. Samas on looduspargis registreeritud 65 etnokultuurilist mälestusmärki.
#000002
Teadlaste hinnangul arvestab 21. juunil esitatud looduspargi Numto tsoneeringukava uus variant, mida nimetatakse kompromissvariandiks, ainult Surgutneftegazi huvidega ja on põlisrahva tüssamine. Kompanii kavatseb pargi territooriumil hakata naftat puurima ning Greenpeace’i Venemaa haru ja mitmed teadlased peavad uut varianti sama vastuvõetamatuks kui ka eelmist varianti.
#000004
Uues versioonis on naftatootjad loobunud vaid neist aladest, mida nad niigi ei vajanud. Kaitsealust territooriumi läbib 6 km laiune majandustegevuse vöönd (vaata skeemi), mis tekitaks tugevat kahju ka kaitsevööndile. See tähendab, et kesest kaitseala, põliselanike pühakohtade vahetusse lähedusse rajataks puurtornid. Tsoneeringu autoritel ei ole mingit ettekujutust, kuidas majandustegevus mõjutab loodusalasid ja lõhub kaitsealuste loomaliikide rändeteid. Arvestatud pole keemilise ja bioloogilise reostuse riske ja võimalikke tagajärgi. Teadlaste ühispöördumise kokkuvõttes tõdetakse, et varasemat kriitikat pole arvesse võetud ning uue ettepaneku sotsio-ökoloogilis-majanduslikud põhjendused puuduvad dokumendi tekstis.
#000006
Seadusandlikke akte on tõlgendatud ka nii, et Surgutneftegazil puudub igasugune seaduslik põhjendus looduspargi territooriumil majandustegevust arendada. Enne uue versiooni saatmist riiklikku ökoloogilisse ekspertiisi peab see samuti läbima avaliku arutelu etapi. 21. juunil toimus Belojarski rajoonis avalik arutelu, millel osalesid ka põlisrahvaste esindajad ja naftakompanii esindajad. Põlisrahva esindajad kinnitasid, et nende varasemad ettepanekud on küll arvesse võetud, kuid arutelu jätkub.
#000007
Allikad: «Жители Нумто в беде»: учёные о новом варианте зонирования, Новый вариант зонирования «Нумто» — это не компромисс, а надувательство, “Интересы коренных народов были учтены”: в Югре состоялось очередное обсуждение зонирования Нумто (Finugor.ru)
#000008
Selgusid ülevenemaalise rahvaloenduse esialgsed tulemused
#000011
Rahvaloenduse esialgsete tulemuste kohaselt loendati Venemaa Föderatsioonis 147,2 miljonit inimest. Võrreldes eelmise, 2010. aasta rahvaloendusega suurenes elanikkond 1,4 protsenti.
#000012